Държавен вестник, бр. 71, 2002 г., стр. 2

С Т Р .  2
Д Ъ Р Ж А В Е Н   В Е С Т Н И К
Б Р О Й  71
РЕШЕНИЕ
за разрешаване изпращането на контингент
от Българската армия за участие в учението
на НАТО по програмата “Партньорство за
мир”—“Кооператив Кий 2002”, което ще
се проведе на територията на Френската
република
Народното събрание на основание чл. 84, т. 11
от Конституцията на Република България и
чл. 26, т. 2 от Закона за отбраната и въоръжени-
те сили на Република България
Р Е Ш И :
Разрешава изпращането на контингент от
Българската армия в състав 70 военнослуже-
щи—летателен, инженерно-технически, оси-
гуряващ и медицински персонал, с два щур-
мови самолета СУ-25, един транспортен вер-
толет Ми-17 и два военнотранспортни самоле-
та Ан-26 за участие в учението на НАТО по прог-
рамата “Партньорство за мир”—“Кооператив
Кий 2002”, което ще се проведе от 22 септември
до 4 октомври 2002 г. на територията на Френ-
ската република.
Решението е прието от ХХХIХ Народно съб-
рание на 17 юли 2002 г. и е подпечатано с офи-
циалния печат на Народното събрание.
Председател на Народното събрание:
Огнян Герджиков
Подпечатано с държавния печат.
Министър на правосъдието: Антон Станков
42824
ПРЕЗИДЕНТ
НА РЕПУБЛИКАТА
УКАЗ № 258
На основание чл. 98, т. 8 от Конституцията
на Република България
П О С Т А Н О В Я В А М :
Награждавам генерал Джоузеф Ралстън—
върховен главнокомандващ силите на НАТО
в Европа, с орден “Стара планина” първа сте-
пен с мечове за извънредно големите му зас-
луги за активизиране на военното сътрудни-
чество между Българската армия и Обедине-
ните въоръжени сили на Североатланти-
ческия пакт.
Издаден в София на 11 юли 2002 г.
Президент на републиката: Георги Първанов
Министър на външните работи:
Соломон Паси
Подпечатан с държавния печат.
Министър на правосъдието: Антон Станков
42751
УКАЗ № 259
На основание чл. 98, т. 1 от Конституцията
на Република България във връзка с чл. 106,
ал. 1 от Закона за местните избори
П О С Т А Н О В Я В А М :
Насрочвам частичен избор за кмет на кмет-
ство в с. Кликач, община Карнобат, област Бур-
гас, на 20 октомври 2002 г.
Издаден в София на 12 юли 2002 г.
Президент на републиката: Георги Първанов
Подпечатан с държавния печат.
Министър на правосъдието: Антон Станков
42695
МИНИСТЕРСКИ СЪВЕТ
ПОСТАНОВЛЕНИЕ № 146
ОТ 15 ЮЛИ 2002 Г.
за приемане на Наредба за условията и реда за
работа на Централния регистър на компенса-
торните инструменти и Наредба за дейността
на Централния депозитар по регистриране на
издаването, сделките и по извършване на пла-
щанията с компенсаторни инструменти
МИНИСТЕРСКИЯТ СЪВЕТ
П О С Т А Н О В И :
Чл. 1. Приема Наредба за условията и реда за
работа на Централния регистър на компенсатор-
ните инструменти съгласно приложение № 1.
Чл. 2. Приема Наредба за дейността на Цен-
тралния депозитар по регистриране на изда-
ването, сделките и по извършване на плаща-
нията с компенсаторни инструменти съглас-
но приложение № 2.
Министър-председател:
Симеон Сакскобургготски
Главен секретар на Министерския съвет:
Севдалин Мавров
Приложение № 1
към чл. 1
НАРЕДБА
за условията и реда за работа на Централния
 регистър на компенсаторните инструменти
Г л а в а  п ъ р в а
ОБЩИ РАЗПОРЕДБИ
Чл. 1. С наредбата се уреждат условията и
редът за работа на Централния регистър на
компенсаторните инструменти, наричан по-
нататък “централния регистър”.
Чл. 2. (1) Централният регистър се изграж-
да и поддържа от Агенцията за приватизация.
(2) Централният регистър е интегрирана база
от данни, която съдържа информация за изда-
дените, прехвърлените и използваните компен-
саторни инструменти.